એક તરફ આખી દુનિયામાં આર્ટિફિશિયલ ઇન્ટેલિજન્સના વધતા પ્રસારને કારણે લોકો નોકરી ગુમાવશે એવી ચિંતા ફેલાઈ રહી છે, પણ તેની બીજી બાજુ એ હકીકત પણ ધ્યાને લેવા જેવી છે કે લગભગ આખી દુનિયામાં મેન્યુફેક્ચરિંગ સેક્ટરમાં જરૂરી સ્કિલ્સ રાવતા લોકોની સતત તંગી ઊભી થઈ રહી છે. એ પણ દેખીતું છે કે સમગ્ર વિશ્વમાં ઉદ્યોગો માટે જરૂરી ચોક્કસ પ્રકારની આવડતોમાં જ ધરમૂળથી પરિવર્તન આવી રહ્યું છે અને તેને કારણે શિક્ષણની જૂની પુરાણી ઘરેડમાં પણ સાંગોપાંગ પરિવર્તનોની જરૂર ઊભી થવા લાગી છે.